armvectores/hy_wikipedia_2023 huggingface dataset:
Կոստանդնուպոլսում 1915 թվականի ապրիլի 24-ին ձերբակալված հայ մտավորականների ցանկ

Հայ մտավորականության ոչնչացումը Մեծ Եղեռնի կենտրոնական փուլերից մեկն է։ Օգտվելով պատերազմական իրավիճակից և իր կողքին ունենալով հզոր դաշնակիցներ, խաղալով Քառյակ միության և Անտանտի միջև առկա հակասությունների վրա, ձեռնարկեց հայերին իրենց հայրենիքի մի մասում բնաջնջելու քաղաքականությունը։ Այդ ծրագրի իրականացումը սկսվեց բանակում ծառայող հայերի զինաթափումից և ոչնչացումից, որին հետևեց հայ մտավորականության սպանդը։
Երիտթուրքական կառավարությունը նպատակ ուներ գլխատել ժողովրդին և ի չիք դարձնել մոտալուտ կոտորածների ժամանակ ինքնապաշտպանության հնարավոր որևէ փորձ։ Ապրիլի 24-ի լույս 25-ի գիշերը դարձավ այդ քաղաքականության գագաթնակետը. Կոստանդնուպոլսում ձերբակալվեցին 235 հայ մտավորականներ՝ պատգամավորներ, գրողներ, հոգևորականներ, պաշտոնյաներ, բժիշկներ, որոնց, առանց մեղադրանք ներկայացնելու, աքսորեցին Անկարա, Կոնիա, Դիարբեքիր և ի վերջո՝ Սիրիայի անապատային շրջաններ, մասնավորաբար Դեր Զոր։ Դա պայմանավորված էր նրանով, որ հայ մտավորականության մեծ մասը կենտրոնացած էր Կոստանդնուպոլսում և այստեղ էին եվրոպական երկրների դեսպանատները, ուր կարող էին բողոքով դիմել հայ մտավորականները։
Ապրիլի 24-25 ձերբակալություններից երեք օր առաջ սկսվել էր մտավորականության ձերբակալությունը Անատոլիայի տարածքում։ Ձերբակալվածներից ոչ մեկի դեմ դատական գործ չհարուցվեց, նրանց մեծ մասը մահապատժի ենթարկվեց առանց դատական որոշման։ Նույն ճակատագրին արժանացան կայսրության կենտրոնում 
տեղակայված քաղաքների բոլոր մտավորականները։
Բոլոր դեպքերում ձերբակալված մտավորականները պատկանում են հայկական տարբեր քաղաքական կուսակցությունների, առաջին հերթին Հնչակյանների (սոցիալ-դեմոկրատների) կուսակցությանը և այնուհետև դաշնակցականների (ռադիկալների) և ռամկավարների (դեմոկրատների), հայերի, որոնք այսօրինակ քաղաքական ուղղությունների արդեն վաղուց են պատկանում և յուրաքանչյուր անձնավորություն ինքնուրույն քաղաքական գործունեությամբ է աչքի ընկել, ու որոնք կապ ունեն արտասահմանի հայկական քաղաքական միությունների կամ կոմիտեների հետ։


== Ցանկ ==
Ձերբակալված հայ մտավորականների ցանկը
Կոմիտաս
Սիամանթո
Ռուբեն Սևակ
Ռուբեն Զարդարյան
Քելեկյան (թուրքական «Սաբահ» թերթի գլխավոր խմբագիր)
Տիրան Կոծոկյան (թուրքական համալսարանի քաղաքական պատմության պրոֆեսոր)


== Գրականություն ==
Армянский вопрос и геноцид армян в Турции (1913-1919), Материалы Политархива МИД Кайзеровской Германии, отв. ред. В. А. Микаелян, Е., 1995, с. 456
http://lraber.asj-oa.am/6175/1/15.pdf Archived 2014-12-15 at the Wayback Machine.


== Ծանոթագրություններ ==
Ինգլիստե

Ինգլիստե (էստ․՝ Ingliste), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 218 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրանիկ Նորեկյան

Նորեկյան Անդրանիկ Սուրենի (հունիսի 28, 1963, Երևան – նոյեմբերի 21, 2015 Երևան) ՀՀ պետական գործիչ, ՀՀ կենտրոնական բանկի խորհրդի անդամ։


=== Կրթություն ===
1984թ. գերազանցությամբ ավարտել է Երևանի ժողովրդական տնտեսության ինստիտուտը` տնտեսագետի որակավորմամբ,
1992թ. ավարտել է Էկոնոմիկայի և պլանավորման ԳՀԻ ասպիրանտուրան։
Վերապատրաստվել է ԱՄՆ-ում, Ավստրիայում, Չեխիայում, Մեծ Բրիտանիայում, Ֆրանսիայում, Նիդերլանդներում։


=== Աշխատանքային գործունեություն ===
 02.07.2013-21.11.2015թթ. - "ՀԱՅԲԻԶՆԵՍԲԱՆԿ" ՓԲԸ Ներքին վերահսկողության դեպարտամենտի տնօրեն,
01.06.2013-01.07.2013թթ. - "ՀԱՅԲԻԶՆԵՍԲԱՆԿ" ՓԲԸ Ներքին վերահսկողության դեպարտամենտի տնօրենի ժամանակավոր պաշտոնակատար,
11.10.2011-20.05.2013թթ. - "ՅՈՒՆԻԲԱՆԿ" ՓԲԸ Վարչության նախագահի առաջին տեղակալ-Ռիսկերի կառավարման գծով տնօրեն,
01.09.2011-11.10.2011թթ. - Վարչության նախագահի առաջին տեղակալ-Ռիսկերի կառավարման գծով տնօրենի ժամանակավոր պաշտոնակատար,
01.09.2001-01.09.2011թթ.- ՀՀ Կենտրոնական բանկի Խորհրդի անդամ,
01.07.1998-01.09.2001թթ. - ՀՀ Կենտրոնական բանկի գլխավոր վերստուգիչ,
1994-1998թթ. - ՀՀ Կենտրոնական բանկ, մասնագետ, առաջին կարգի մասնագետ, ավագ մասնագետ, գլխավոր վերստուգիչ։
Եղել է Հայաստանի ավտոապահովագրողների բյուրոյի խորհրդի նախագահ, Հայաստանի և Վրաստանի միջև տնտեսական համագործակցության միջկառավարական հանձնաժողովի կազմում, ինչպես նաև Տնտեսական համագործակցության հարցերով հայ-բելառուսական միջկառավարական համատեղ հանձնաժողովի կազմում։

Ամուսնացած էր, ուներ երկու զավակ:
Կարնաուխովկա (այլ կիրառումներ)

Կարնաուխովկա, կարող է վերաբերել՝

Կարնաուխովկա - գյուղ, Ուկրաինայի Խարկովի մարզի Իզյումի շրջանում
Կարնաուխովկա - քաղաքատիպ ավան, Ուկրաինայի Դնեպրոպետրովսկի մարզի Դնեպրոձեռժինսկի քաղաքային խորհրդում
Թաքյաղայայի եկեղեցի

Թաքյաղայայի եկեղեցի, Հայ առաքելական եկեղեցի, գտնվում է Արցախի Հանրապետության, Քաշաթաղի շրջանի, Մռավի լեռնաշղթաի հարավային լանջերին, կառուցվել է 13-14-րդ դարերում։
Թաքյաղայայի եկեղեցու անունը եկել է այն բանից որ 19-րդ դարում այդ գյուղատեղիում ապրել են թաթարական այրումների ցեղեր և գյուղատեղին անվանվել է Թաքյաղայա (այծի ժայռ)։
Եկեղեցու մասին մատենագրական և վիմագրական վկայություններ չեն պահպանվել։ Այս գյուղը և հարևան գյուղը մինչև խորհրդային կարգերի հաստատումը, հարկատու էր Դադիվանքին։


== Ճարտարապետություն ==
Եկեղեցին միանավ բազիլիկ կառույց է, այն թաղակապ է, սակայն թաղը չի պահպանվել, արտաքին չափերն են՝ 7,46x5,58 մետր։
Կառուցված է անմշակ և կիսամշակ քարերով, կրաշաղախով։ Եկեղեցու կառուցման շինաքարը վերցրել են եկեղեցուն կից ժայռից։
Ունի ուղանկյունաձև խորան, մեկ մուտք և երկու լուսամուտ, որոնք բացվում են արևելյան ճակատից դեպի ներս։
Բարավորին քանդակված է խաչքար որը հայ միջնադարյան քանդակային արվեստի կատարյալ նմուշներից է։
Եկեղեցու որմերի պահպանված հատվածներում առկա չեն արձանագրություններ, սակայն խաչաքանդակների և գեղարվեստական առանձնահատկություններից կարելի է թվագրել 13-14-րդ դարերի կառույց։
Կառույցի հյուսիսային կողմում պահպանվել է մի գեղաքանդակ և խաչքարի բեկոր, խաչքարը ճշտորեն կրկնվում է եկեղեցու բարավորի քանդակված խաչի մոտիվները։ Եկեղեցու արևմտյան պատի մեջ կան ագուցված խաչքարեր, ինչպես նաև եկեղեցու մոտ եղած ժայռերի վրա կան խաչաքանդակներ։
Եկեղեցին գտնվում է ծովի մակերևույթից 1601 մետր բարձրության վրա։
Հարակից գերեզմանոցը ավերվել է այստեղ հաստատված մահմեդական բնակիչների կողմից, սակայն 1993 թվականի ազատագրումից հետո այստեղ հայտնաբերվել է 5-ից 6 խաչքարեր, որոնցից մեկի վրա կա հետևյալ արձանագրությունը․


== Ծանոթագրություններ ==
Սանտա Ֆիլոմենա դու Մարանիան

Սանտա Ֆիլոմենա դու Մարանիան (պորտ.՝ Santa Filomena do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 5637 մարդ՝ 2006 թվականի տվյալներով։ Գրավում է 403,849 կմ² տարածք։ Բնակչության խտությունը՝ 14,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 11.536.841,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.222,04 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,533 (տվյալները ՄԱԿ-ի զարգացման ծրագրի)։


== Աշխարհագրություն ==
Միջավայրի կլիման արևադարձային է։
Քրիստոֆ Զիգվարդ

Քրիստոֆ Զիգվարդ (գերմ.՝ Christoph von Sigwart, մարտի 28, 1830(1830-03-28), Տյուբինգեն, Գերմանիա - օգոստոսի 4, 1904(1904-08-04) կամ օգոստոսի 5, 1905(1905-08-05), Տյուբինգեն, Գերմանիա), գերմանացի փիլիսոփա-տրամաբանող, հոգեբան, Թյուբինհենի համալսարանի փիլիսոփայության պրոֆեսոր, իր ուսմունքով մոտ է նոր կանտականությանը։ Եղել է Քրիստոֆ Վիլհելմ ֆոն Զինգվարդի որդին։
1841 թվականից սկսած հոր հետ ապրել է Շտուտգարտում, որտեղ հիգ տարի գիմնազիա է հաճախել։ 16 տարեկունում ընդունվել է Թյուբինհենի համալսարան, որտեղ մինչև 1851 թվականը սովորել է փիլիսոփայություն և աստվածաբանություն։ 1854 թվականի դեկտեմբերին Թյուբինհենի համալսարանից ստացել է փիլիսոփայության դոկտորի աստիճան։ 1865 թվականի աշնանը դարձել է համալսարանի իսկական պրոֆեսոր։
Մեծ ճանաչում է ձեռք բերել իր «Տրամաբանություն» գրքով (առաջին հատոր` 1873, երկրորդ հատոր` 1878), որում հիմնավորել է այն թեզը, ըստ որի տրամաբանությունը հիմնվում է հոգեբանության վրա և մտքի մասին տեխնիկական նորմատիվ ուսմունք է։ Ճշմարտացիության ճափանիշը Զիգվարտը համարում էր անհրաժեշտությունը և համընդհանուր նշանակալիությունը, որոնց համար որևէ հիմք չկար օբյեկտիվ աշխարհում. անհրաժեշտ մտածողության հիմքը ակնհայտությունն է, որը հղվում է հավատի վրա։ Առավել մանարամասն մշակել է դատողության մասին ուսմունքը։
Եղել է Թյուբինհենի համալսարանի աստավածաբանության ֆակուլտետի և Գալլեի համալսարանի իրավաբանության ֆակուլտետի պատվավոր դոկտոր, Բեռլինի և Մյունխեյի ակադեմիաների թղթակից անդամ։
Նրա դուստրը` Աննան, ամուսնացել է Գ. Մայերի հետ, իսկ նրանց դուստրը Զիգվարտի թոռնուհին` Աննելիես Մայերը, նույնպես փիլիսոփա է դարձել։


== Աշխատանքներ ==
«Ulrich Zwingli» (1855)
«Spinozas Traktat von Gott, dem Menschen und der Glückseligkeit» (1866)
«Logik» (2 հրատ. — 1889, 93)
«Kleine Schriften» (1881)
«Vorfragen der Ethik» (1886)
«Die Impersonalien» (1888)
«Ein Collegium logicum im XVI J.» (1890)


== Պարգևներ ==
Վյուրթեմբերգի թագի 1-ին դասի ասպետական խաչի շքանշան` Վյուրթեմբերգի թագավորության անհատական ազնվականության շնորհով
Ֆրիդրիխի 2-րդ դասի հրամանատարական խաչ շքանշան (1889)
Վյուրթեմբերգի թագի հրանատարական խաչ շքանշան (1897)


== Ծանոթագրություններ ==


== Գրականություն ==
Г. Майер. Х. Зигварт. Биографическое введение (в посмертном 3 изд. «Логики» Х. Зигварта, т. 1)
Философский словарь / Под ред. И. Т. Фролова. — 4-е изд.-М.: Политиздат, 1981. — 445 с.
«Зигварт, Христофор-Вильгельм»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ջերարդ Բաթլեր

Ջերարդ Ջեյմս Բաթլեր (անգլ.՝ Gerard James Butler, նոյեմբերի 13, 1969(1969-11-13), Փեյսլի, Շոտլանդիա), շոտլանդացի դերասան, որը հայտնի է «Օպերայի ուրվականը», «300 սպարտացիները», «Ռոքնռոլլա» ֆիլմերից։


== Կենսագրություն ==
Ջերարդ Բաթլերը ծնվել է Գլազգոյում, Շոտլանդիա, կաթոլիկ ընտանիքում։ Բաթլերն ունի շոտլանդական և իռլանդական արմատներ։ 
Երբ Ջերարդն ընդամենը 6 ամսական էր, ծնողների հետ տեղափոխվում է Մոնրեալ, Կանադա։ Սակայն 1971 թվականին Ջերարդի մայրն ամուսնալուծվում է և երեխաների հետ վերադառնում է իր հայրենի քաղաք՝ Պրեսլի, որտեղ էլ անցել է Ջերարդի մանկությունը։ Փոքր հասակից հետաքրքրվել է թատրոնով և կինոյով։ Ավարտել է Գլազգոյի համալսարանի իրավագիտության բաժինը։ Դերասանական կարիերան սկսել է իրավաբանական ընկերությունից հեռացվելուց հետո միայն, 28 տարեկան հասակում։ Ջերարդի առաջին դերը կինոյում «Տիկին Բրաուն» ֆիլմում էր։
Առաջին մեծ դերը «Դրակուլա 2000» ֆիլմում էր։ Այնուհետ նկարահանվում է «Աթթիլա» հեռուստաֆիլմում, «Հրե իշխանություն», «Ժամանակի թակարդում», «Լառա Քրոֆտ. Կյանքի օրորոց» ֆիլմերում։
Նրա հաջորդ ֆիլմը՝ «Օպերայի ուրվականը», Բաթլերին մեծ ճանաչում բերեց։ Ֆիլմը, որում բոլոր երգերը Բաթլերն անձամբ էր կատարում, մեծ հաջողություն ունեցավ ամբողջ աշխարհում։ Այնուհետ Բաթլերը նկարահանվում է «Սիրելի Ֆրենկի», «Նրանց կյանքի խաղը», «Բեովուլֆ և Գրենդել» ֆիլմերում։
Լեոնիդաս արքայի դերը «300 սպարտացիները» ֆիլմում, որը հիմնված է Ֆրենկ Միլլերի «300» կոմիքսի հիման վրա, Բաթլերին համաշխարհային հռչակ բերեց։
Այնուհետ նա կինոէկրաններին երևաց «Փրկագին» ֆիլմում Փիրս Բրոսնանի հետ միասին և «Հ.Գ. Ես սիրում եմ քեզ» ռոմանտիկ կատակերգությունում։
2008 թվականին նկարահանվում է «Նիմ կղզին» և Գայ Ռիչիի «Ռոքնռոլլա» ֆիլմերում, 2009 թվականին՝ «Գեյմեր», «Մերկ ճշմարտություն» և «Օրինապաշտ քաղաքացին» ֆիլմերում։ 2010 թվականին էկրաններ դուրս եկան «Գլուխների որսորդը» ֆիլմը և Բաթլերի ձայնով «Ինչպես վարժեցնել քո վիշապին» մուլտֆիլմը։
2011 թվականին էկրաններ բարձրացան Ջերարդ Բաթլերի մասնակցությամբ «Կորիլիանուս» ֆիլմը, որը Շեքսպիրի համանուն ստեղծագործության ժամանակակից էկրանավորումն է, Movie 43 կատակերգությունը և «Հրաձիգով քահանան» ֆիլմերը։


== Ֆիլմագրություն ==


=== Դերակատարումներ ===


=== Պրոդյուսեր ===


== Հետաքրքիր փաստեր ==
«Տիկին Բրաուն» ֆիլմի նկարահանումների ժամանակ փրկել է գետում խեղդվող երեխայի, որի համար էլ ստացել է Խիզախության շքանշան։
Երիտասարդ տարիքում երգել է Spеed ռոք խմբում։
Նախընտրում է, որ իրեն Ջերրի անվանեն, քանի որ չի սիրում, թե ինչպես են ամերիկացիները արտասանում Ջերարդ անունը։
Երկրպագում է շոտլանդական «Սելթիկ» ֆուտբոլային ակումբին։


== Ծանոթագրություն ==


== Արտաքին հղումներ ==
Լանտիեռ

Լանտիեռ (ֆր.՝ Lentillères), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 210 մարդ, բնակչության խտությունը` 24.08 մարդ/կմ²։ Բնակավայրը զբաղեցնում է 8.72 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 27 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 36։ Ակտիվության ցուցանիշը կազմում է 72,1 %։ 93 աշխատունակ մարդկանցից աշխատել է 82 անձ (45 տղամարդ և 37 կին)։ Գործազուրկ են եղել 11 անձ (5 տղամարդ և 6 կին)։ 36 անաշխատունակներից 7-ը եղել են աշակերտներ կամ ուսանողներ, 16-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գորոդիշչե (գյուղ, Վելիժսկի շրջան)

Անվան այլ կիրառումների համար տե՛ս՝ ԳորոդիշչեԳորոդիշչե (ռուս.՝ Городище), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իլյա Ուլյանով

Իլյա Նիկոլաևիչ Ուլյանով (հուլիսի 14, 1831(1831-07-14), Աստրախան, Աստրախանի նահանգ, Ռուսական կայսրություն - հունվարի 12, 1886(1886-01-12), Ուլյանովսկ, Սիմբիրսկի նահանգ, Ռուսական կայսրություն), ժողովրդական կրթության գործիչ Ռուսաստանում, մանկավարժ։


== Կենսագրություն ==
Վլադիմիր Լենինի հայրը։ Ծնվել է քաղքենու ընտանիքում, 1854 թվականներին ավարտել է Կազանի համալսարանի ֆիզիկամաթեմատիկական ֆակուլտետը։ 1854-1863 թվականներին մաթեմատիկայի և ֆիզիկայի ուսուցիչ է եղել Պենզայի ազնվական ինսում, 1863-1869 թվականներին՝ Նիժնի Նովգորոդի նահանգային գիմնազիայում և իգական ուսումնարանում։
1869-1874-թվականներին Սիմբիրսկի նահանգի ժողովրդական ուսումնարանների տեսուչն էր, 1874-1885 թվականներին՝ տնօրենը։ Ուլյանովի մանկավարժական հայացքները ձևավորվել են հեղափոխական դեմոկրատներ Նիկոլայ Չեռնիշևսկու, Նիկոլայ Դոբրոլյուբովի գաղափարների ազդեցությամբ։ Ունեցել է կազմակերպչական մանկավարժական մեծ ընդունակություններ։ Կարևոր ներդրում ունի տարրական կրթության ասպարեզում։
Ուլյանովաի կողմնակից էր ուսումը բոլորի համար հավասար սկզբունքին՝ տղաների և աղջիկների, ռուսների և այլազգիների, հարուստների և աղքատների (1871-թվականներին Սիմբիրսկում բացել է չուվաշական առաջին դպրոցը, որը հետագայում վերափոխվել է Չուվաշական ուսուցչական սեմինարիայի, ստեղծել ազգային առաջին դպրոցները մորդվական բնակչության և աշխարհիկ դպրոցներ՝ թաթարների համար)։
Պենզայում աշխատելու տարիներին կատարել է օդերևութաբանական գիտական հետազոտություններ, որոնց հիման վրա գրել է «Օդերևութաբանական դիտարկումների օգտակարության մասին․․․» և «Ամպրոպի և շանթարգելների մասին» գիտական աշխատությունները։


== Ծանոթագրություններ ==
Parnassius imperator

Parnassius imperator, թիթեռների ընտանիքին պատկանող ցերեկային առագաստավորներ։


== Նկարագրություն ==
Ստորին թևերը կլորացված են։ Մարմինը զգալիորեն կլորացված է։ Բեղիկներընման են գնդասեղներին։ Աչքերը հարթ են, խոշոր, որի վրա գտնվում են կարճ շոշափուկներ։


== Արեալ ==
Տիբեթ, Չինաստան։


== Տեսակներ ==
Կան մի քանի տեսակներ։ Դրանք են․։

Parnassius imperator augustus
Parnassius imperator irmae
Parnassius imperator interjungens
Parnassius imperator karmapus
Parnassius imperator regulus
Parnassius imperator regina
Parnassius imperator gigas
Parnassius imperator musagetus
Parnassius imperator rex
Parnassius imperator takashi


== Ծանոթագրություններ ==
Աստերոիդների ցանկ (54801-54900)

Աստերոիդների ցանկ (54701-54800)  • Աստերոիդների ցանկ  • Աստերոիդների ցանկ (54901-55000)
 Աստերոիդների ցանկ (54701-54800)  • Աստերոիդների ցանկ  • Աստերոիդների ցանկ (54901-55000)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Բաթոն Ռուժ

Բաթոն Ռուժ (անգլ.՝ Baton Rouge), քաղաք ԱՄՆ-ում, Լուիզիանա նահանգի մայրաքաղաքն է և երկրորդ խոշոր քաղաքն այդ նահանգում (Նոր Օռլեանից հետո)։
Բնակչության թվաքանակը (2010 թվականի տվյալներով) կազմում էր 229 553 մարդ։


== Կլիմա ==


== Քույր քաղաքներ ==
 Էքս-ան-Պրովանս (ֆր.՝ Aix-en-Provence), Ֆրանսիա
 Կորդոբա (իսպ.՝ Cordoba), Մեքսիկա
 Պորտ օ Պրենս (ֆր.՝ Port-au-Prince), Հայիթի
 Թայչունգ (չինարեն՝ 臺中), Թայվան
 Մալաթիա (ֆր.՝ Aix-en-Provence), Թուրքիա


== Ծանոթագրություններ ==
Նովո-Նիկոլսկոե (գյուղ, Ելնինսկի շրջան)

Անվան այլ կիրառումների համար տե՛ս՝ Նովո-ՆիկոլսկոեՆովո-Նիկոլսկոե (ռուս.՝ Ново-Никольское), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվգենի Խրամով

Եվգենի Խրամով (ռուս.՝ Евге́ний Льво́вич Хра́мов, մարտի 21, 1932(1932-03-21), Մոսկվա, ԽՍՀՄ - նոյեմբերի 4, 2001(2001-11-04), Մոսկվա, Ռուսաստան), խորհրդային ռուս բանաստեղծ, թարգմանիչ։


== Կենսագրություն ==
Եվգենի Խրամովը ծնվել է 1932 թվականին Մոսկվայում՝ քիմիկոսների ընտանիքում։ 1957 թվականին ավարտել է Մոսկվայի պետական համալսարանի իրավագիտության ֆակուլտետը։ Աշխատել է որպես քրեագետ, շուրջ մեկ տարի ընդգրկված է եղել երկրաբանական արշավախմբում։
Բանաստեղծությունների առաջին գիրքը՝ «Պողոտաներ և սայլուղիներ» լույս է տեսել 1963 թվականին։ Ապա շարունակել է կարիերան տարբեր ամսագրերի խմբագրությունում, Համամիութենական ռադիոյի գրական խմբագրությունում, «Սովետական գրող» հրատարակչությունում։ Վերջին աշխատանքի վայրը եղել է «Նոր աշխարհ» ամսագրի խմբագրությունը, որտեղ զբաղեցրել է բաժնի վարիչի պաշտոնը։
Վարել է մի շարք հեռուստատեսային ծրագրեր ռուսական ազնվականության մասին։ Սիրել է շախմատ խաղալ։ Եղել է սպորտի վարպետ։ Աշխատել է որպես թարգմանիչ։ Խրամովի հայտնի թարգմանություններից են Հենրի Միլլերի վեպերը («Սեքսուս», «Աերոդինամիկ մղձավանջ»)։ Ռուսերեն է թարգմանել այնպիսի հեղինակների, ինչպիսիք են՝ Էմմանուել Արսանը («Էմմանուել»), Անաիս Նինը («Օրագրեր», «Վեներայի դելտան»), Մարկիզ դը Սադը («Ժուստինան կամ դժբախտությունների առաքինություն», «Սոդոմի 120 օրը»)։
Թարգմանություններ է կատարել անգլերենից, գերմաներենից, ֆրանսերենից,


== Երկեր ==
Проспекты и просёлки (1963);
Ощущение цвета. - М.: Советский писатель, 1963. - 86 с.;
Любимые люди. - М.: Молодая гвардия, 1968. - 96 с.;
Осеннее равноденствие. - М.: Советский писатель, 1973. - 88 с.;
Набережная. - М.: Молодая гвардия, 1974. - 88 с.;
Городская жизнь. - М.: Советский писатель, 1983. - 104 с.;
Стихотворения 1956 - 1986. - М.: Советский писатель, 1987;
Куда вы уходите, люди. - М.: Булат, 2007. - 256 с. (Стихи и мемуары Е. Храмова; воспоминания о нём.)


== Ընտանիք ==
Որդին՝ Նիկոլայ Խրամով (ծնվել է 1963 թվականի ապրիլի 16-ին), լրագրող է, հասարակական գործիչ, Անդրազգային արմատական կուսակցության գլխավոր խորհրդի անդամ, «Ռուսական արմատականներ» շարժման  քարտուղար։


== Ծանոթագրություններ ==


== Արտաքին հղումներ ==
Евгений Храмов в «Журнальном зале».
Анна Саед-Шах, Последний барин советской литературы Archived 2017-08-11 at the Wayback Machine..
Агентство ФТМ. Храмов Евгений Львович.
Ուրս Մայլեի պատկերասրահ

Ուրս Մայլեի պատկերասրահ (գերմ.՝ Galerie Urs Meile, Beijing-Lucerne, չինարեն՝ 麦勒画廊 北京), ժամանակակից արվեստի մասնավոր պատկերասրահ, որը բացվել է 1992 թվականին Շվեյցարիայի Լյուցեռն քաղաքում Ուրս Մայլեի կողմից։ 1995 թվականին Պեկինում ստեղծվել է մասնաճյուղ, որի գլխամասը գտնվել է Շվեյցարիայում, իսկ Պեկինի պատկերասրահը դարձել է կոլեկցիոներների, հոգաբարձուների, նկարիչների և արվեստասերների հավաքատեղի՝ մասնագիտացած չինացի հեղինակների կողմից ստեղծված ժամանակակից արվեստի գործերում։ 2017 թվականի մայիսին պատկերասրահը տեղափոխվել է 520 մ² տարածքով նոր շենք՝ նախկին Dashanzi գործարանի տարածքում։ Շենքը վերակառուցվել է ճապոնացի ճարտարապետ Միցունորի Սանոյի նախագծով։


== Պատմություն և նկարագրություն ==
«Galerie Urs Meile» պատկերասրահը հիմնադրվել է ժամանակակից արվեստի ստեղծագործությունների կոլեկցիոներ Ուրս Մեյլեի որդու կողմից Լյուցեռնում (Շվեյցարիա) 1992 թվականին։ Պատկերասրահի ստեղծման նպատակն է ներկայացնել և տարածել ժամանակակից արվեստը՝ սկսած  գեղանկարչությունից և քանդակագործությունից մինչև  լուսանկարչություն և ինստալյացիաներ։ Պատկերասրահն առաջին միջազգային կազմակերպություններից է, որը կենտրոնացել է չինական արվեստի ստեղծագործությունների վրա։ Մայլեն սկսել է աշխատել չինացի նկարիչների հետ՝ 1995 թվականին մասնաճյուղ բացելով Պեկինում։ Աստիճանաբար Լյուցեռնի մասնաճյուղը ստանձնել է գործառնական գործունեությունը, մինչդեռ Պեկինի պատկերասրահը դարձել է կոլեկցիոներների, հոգաբարձուների, նկարիչների և արվեստասերների հավաքատեղի։
Եվրոպացի գիտակներին չինացի արվեստագետներ Վան Սինգվեյի, Սի Նանսինի և Ցիու Շիհուանի ստեղծագործություններին ծանոթացնելու հետ միաժամանակ պատկերասրահը կազմակերպում է չինացի հանրության ծանոթությունը ժամանակակից եվրոպական արվեստի ստեղծագործություններին, մասնավորապես, Ասիայում դառնալով Թոբիաս Ռեհբերգերի ներկայացուցիչը։ Նոր ցուցահանդեսային տարածքի բացումը կայացել է 2017 թվականի մայիսին։ Պեկինի «798 Art District»-ի նոր տարածքը գտնվում է 520 քառակուսի մետր մակերեսով պատմական շենքերից մեկում, որը նախկինում պատկանել է Դաշանզի (Dashanzi) գործարանային համալիրին, ինչը հնարավորություն է տվել ընդլայնելու  պատկերասրահի գործունեությունը։ Նախկին պահեստն ամբողջությամբ վերանորոգվել և վերակառուցվել է ցուցահանդեսային նպատակներով՝ ճապոնացի ճարտարապետ Միցունորի Սանոյի նախագծով և ղեկավարությամբ։
Պատկերասրահն իր սեփական «artist-in-residence» ծրագրի շրջանակներում հնարավորություն է տալիս արևմտյան նկարիչներին մի քանի ամիս ապրել և աշխատել Չինաստանում, ինչը նրանց համար դառնում է մուտք  չինական արվեստի ասպարեզ։ Պատկերասրահը նաև ամեն տարի մասնակցում է Art Basel արվեստի տոնավաճառներին, այդ թվում Art Basel Hong Kong-ին և Art Basel Miami Beach-ին։


== Գրականություն ==
Anita Archer Genesis of an Auction Sale Category: Sotheby's Inaugural Auction of 'Contemporary Chinese Art'(անգլ.) // Journal for Art Market Studies. — 2018. — Т. 2. — № 3. — С. 1—15. — ISSN 2511-7602. — 
Christian Schoeler We have group crying sessions with ice cream. — Lucerne. — 127 с. — ISBN 9783952376775


== Ծանոթագրություններ ==


== Արտաքին հղումներ ==
«Galerie Urs Meile, Beijing: Private Gallery»։ artfacts.net (անգլերեն)։ ArtFacts.Net GmbH։ Վերցված է 2019-08-16 
«Galerie Urs Meile, Lucerne: Private Gallery»։ artfacts.net (անգլերեն)։ ArtFacts.Net GmbH։ Վերցված է 2019-08-16
Ձյուբրովո

Ձյուբրովո (ուկրաիներեն՝ Дзюброве), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1500 թվականին։
2001 թվականի տվյալներով Ձյուբրովո գյուղում բնակվում էր 46 մարդ։ Բնակավայրը զբաղեցնում է 0,277 կմ² տարածք։ Բնակչության խտությունը կազմում էր 166,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոքինգհեմ շրջան (Նևադա)

Ռոքինգհեմ շրջան (անգլ.՝ Rockingham County), ԱՄՆ Նևադա նահանգի 10 վարչական միավորներից մեկը։ Ընդհանուր տարածությունը 1.800 կմ² է, բնակչությունը՝ 295.223 մարդ (2010 թ. տվյալներով)։ Շրջկենտրոնն է Բրենտվուդ բնակավայրը։ Կազմավորվել է 1769 թ.։
Մեծխամ

Մեծխամ, լեռնագագաթ Հայաստանի Սյունիքի մարզում, Մեղրու լեռնաշղթայի հարավարևելյան հատվածում, Նռնաձոր գյուղից 7 կմ հյուսիս-արևելք։ Բարձրությունը՝ 2179 մետր։


== Ծանոթագրություններ ==
Էքեջիկ Ներքին

Էքեջիկ Ներքին, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Անտոն Բրուքներ

Անտոն Բրուքներ (գերմաներեն՝ Anton Bruckner, սեպտեմբերի 4, 1824(1824-09-04)[…], Անսֆելդեն, Linz-Land District, Վերին Ավստրիա, Ավստրիա - հոկտեմբերի 11, 1896(1896-10-11)[…], Վիեննա, Ավստրո-Հունգարիա), ավստրիացի երգահան, երգեհոնահար և երաժշտության մանկավարժ։ Առաջին հերթին հայտնի է իր սիմֆոնիաներով, մեսսաներով և մոտետներով։ Նրա սիմֆոնիաները համարվում են երաժշտության մեջ ավստրո-գերմանական ռոմանտիզմի եզրափակիչ դրսևորում շնորհիվ իրենց հարուստ ներդաշնակագիտության լեզվի, բարդ պոլիֆոնիայի և երկար տևողության։


== Ստեղծագործական ժառանգություն ==
Երգահանի ստեղծագործական ժառանգության հիմնական մասը կազմում է սիմֆոնիկ և հոգևոր երաժշտությունը։ Առաջին նշանակալից ստեղծագործությունը Բրուքները գրել է մոտ 40 տարեկան հասակում։ Ճանաչումը եկել է ուշ, երբ երգահանը շուրջ 60 տարեկան էր։
Ստեղծագործություններ

11 սիմֆոնիա, այդ թվում՝ 2-ը առանց համարի
հոգևոր երաժշտություն (Ռեքվիեմ (1849); Մագնիֆիկատ (1852); 3 մեծ մեսսաներ, Te Deum (1884), սաղմոսներ, մոտետներ և այլն)
աշխարհիկ խմբերգեր
երգեհոնի համար ստեղծագործություններ
լարային քառյակ (1879)։


== Ծանոթագրություններ ==
Hearteater

«Hearteater» (ոճավորված է` HEARTEATER, անգլ. թարգմանաբար՝ «Սրտակեր»), ամերիկացի ռեփեր XXXTentacion-ի երգը, որը թողարկվել է որպես «Bad Vibes Forever» ստուդիական ալբոմի երկրորդ սինգլ։


== Նախապատմություն ==
2018 թվականի մարտի 18-ին՝ իր երկրորդ` «?», ստուդիական ալբոմի թողարկումից երկու օր անց, XXXTentacion-ը խնդրեց երկրպագուներին, որպեսզի նրանք բաժանորդագրվեն Մայամիի բարեգործական հիմնադրամի ինստագրամյան էջին՝ հավաքելով 30.000 հետևորդ։ Փոխարենը նա խոստացավ թողարկել մի երգ, որը ներառված չէր ալբոմի վերջին երգացանկում։ Մարտի 20-ին թողարկեց երգը SoundCloud-ում։


== Շապիկ ==
Շապիկին պատկերված է XXXTentacion-ի նախկին ընկերուհին՝ Ժենևա Այալան՝ արյունոտ բերանով, ձեռքին՝ սիրտ։ 2016 թվականին նա XXXTentacion-ին մեղադրում էր ընտանեկան բռնության մեջ։
SoundCloud-ի բնօրինակ շապիկին պատկերված է XXXTentacion-ը իր համերգի քրաուդ սյորֆինգի ժամանակ։


== Թողարկում և առաջխաղացում ==
XXXTentacion-ը մահացել է 2018 թվականի հունիսի 18-ին։ 2019 թվականին՝ հարցազրույցի ժամանակ, նրա մենեջեր Սոլոմոն Սոբանդեն ասաց, որ երգը կթողարկվի XXXTentacion-ի չորրորդ ստուդիական ալբոմում՝ «Bad Vibes Forever, Vol. 1»։ Հոկտեմբերի 22-ին ալբոմում երգը թողարկվել է որպես երկրորդ սինգլ։


=== Երաժշտական տեսահոլովակ ===
Սինգլի թողարկումից մի քանի օր առաջ թողարկվեց երգի հոլովակը, որտեղ ներկայացված է Էքսի նախկին ընկերուհու՝ Ժնևա Այալայի հետ տեսագրության սև-սպիտակ հատված։ Հոլովակը սկսվում է 2018 թվականի ապրիլին (XXXTentacion-ի մահվանից երկու ամիս առաջ) թվագրված ձայնային նոտայով, որում XXXTentacion-ը բացատրում է, թե ինչու է ցանկացել նրան տեսնել տեսահոլովակում։
Երաժշտական տեսահոլովակը թողարկվել է 2019 թվականի հոկտեմբերի 25-ին։ Այալան անտառում է և գազանաբար կտրատում է մեկ այլ մարդու մարմինը, հավանաբար՝ XXXTentacion-ինը։ Այնուհետև Այալան հայտնվում է մերկ՝ ծածկված արյունով, որից հետո հեռանում է։


== Շքերթներ ==


== Ծանոթագրություններ ==
Ազատներ

Ազատներ (պահլավ. âzât, պարսկ. âzâd), ազնվական դաս միջնադարյան Հայաստանում։ Լայն իմաստով ազատներ, ազատորեար կամ ազատանի են կոչվել առհասարակ արտոնյալ խավերը, նեղ իմաստով՝ ազնվականների միայն ստորին դասը։ Մոտավորապես համապատասխանում է Սասանյան Պարսկաստանի (III–VII դդ.) ազատների (հեծյալ֊արտեշտարան), միջնադարյան Եվրոպայի հեծյալների (chevaliers) կամ Կիլիկյան Հայաստանի ձիավորների դասին։ Ազատներ վասալական կախման մեջ էին հողի գերագույն տերերից, նրանցից էին ստանում պայմանական հողաբաժինների և ժառանգաբար օգտագործում՝ դառնալով ավատառու (տես Խոստակդար)։ Ազատներ հողատու տերերի համար կատարում էին զինվորական և պատվարժան այլ ծառայություններ, մասնակցում աշխարհաժողովներին։ Հանցավոր ազատներ դատվում էին հասարակական դատարանում․ նրանց չէր կարելի մարմնական պատժի ենթարկել կամ ուղարկել ստորին աշխատանքի, ենթակա էին միայն դրամատուգանքի։ Ազատների արյան գինը կրկնակի բարձր էր անազատների արյան գնից։ Հայ մատենագրության մեջ ազատներ հայտնի են նաև «որսատենչ» կամ «փափկացյալ» անվամբ՝ խաղաղ պայմաններում ժամանակի մեծ մասը որսորդության կամ զվարճությունների հատկացնելու համար։ Հայ պետականության անկումից հետո ազատների դասն աստիճանաբար դադարեց գոյություն ունենալուց։ 


== Գրականություն ==
Մանանդյան Հ., Ֆեոդալիզմը հին Հայաստանում, Երկեր, հատոր 4, Երևան, 1981
Նիկողայոս Ադոնց, Հայաստանը Հուստինիանոսի դարաշրջանում, Երևան, 1987
Ուոլես շրջան (Կանզաս)

Ուոլես շրջան (անգլ.՝ Wallace County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.367 կմ² է, բնակչությունը՝ 1.749 մարդ (2000 թ. տվյալներով)։ Շրջկենտրոնն է Շարոն Սպրինգս բնակավայրը։ Կազմավորվել է 1868 թ.։
Պոզքյոյ (Ամասիայի գավառ)

Անվան այլ կիրառումների համար տե՛ս՝ Պոզքյոյ (այլ կիրառումներ)Պոզքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պոդիմկա

Պոդիմկա (ուկրաիներեն՝ Подимка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Պոդիմկա գյուղում բնակվում էր 105 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրողների փողոց (Երևան)

Գրողների փողոց, փողոց Երևանի Կենտրոն վարչական շրջանում։ 


== Տվյալներ ==
Սկսվում է Արհեստավորների 1-ին փողոցից, ձգվում հյուսիսարևելյան ուղղությամբ և հասնում դեպի Ռոստոմի փողոցի սկզբնամաս։
Հատվող փողոցներ չունի։


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Նիժեգորոդյան բանտ

Նիժեգորոդյան բանտ (ռուս.՝ Нижегородский острог, Նիժեգորոդյան բերդաքաղաք), նախկին բանտ Նիժնի Նովգորոդի պատմական կենտրոնում։ Բերդաքաղաքն իրենից ներկայացնում է բանտային համալիր և վարչական շենք (մշակութային ժառանգության օբյեկտ № 5210056000): Կառուցված է ուղղանկյան տեսքով՝ անկյուններում չորս աշտարակ։ Ամբողջ տարածքը շարապատված է աղյուսով։ Ներկայումս շահագործվում է որպես գրասենյակային տարածք։ Գտնվում է Նիժնի Նովգորոդի Ազատության հրապարակի 2 ա հասցեում։


== Պատմություն ==

Բանտի գլխավոր կորպուսի շինարարությունը սկսվել է 1820 թվականին և ավարտվել է 1823 թվականին։ Մնացած կառույցները ավարտվել են 1824 թվականին։ Գլխավոր շենքը մշտապես վերակառուցվել է։ Հեղափոխական տրամադրությունների աճի արդյունքում մեծ թվով բանտարկյալներ են հայտնվել բանտում։ Մինչև 1914 թվականն այստեղ են պահվել Նիժնի Նովգորոդի դատարանների կողմից դատապարտված հանցագործները և նրանք, ովքեր հաջորդաբար Սիբիր են տեղափոխվել։ Հետագայում կառուցվել է լրացուցիչ պատժախցիկ և հանվել են զբոսանքի համար նախատեսված բակերը։ 1914 թվականին բանտը ստիպված են եղել փակել, քանի որ այն չի համապատասխանել նման հաստատությունների նվազագույն պայմաններին։ Առաջին համաշխարհային պատերազմի ժամանակ բանտն օգտագործվել է ռազմագերիների համար։ Հեղափոխությունից հետո բանտային տարածքներն օգտագործվել են պահեստների համար, որից հետո փոխանցվել է դեղատների կառավարմանը։ Հայրենական մեծ պատերազմի ժամանակ բանտի շենքում է տեղավորվել տարհանման հիվանդանոցը։
1981 թվականին նախկին բանտային կորպուսը փոխանցվել է Նիժնի Նովգորոդի պետական պատմա-ճարտարապետական թանգարան-արգելոցին։
Խորհրդային Միության փլուզումից հետո շենքը երկար ժամանակ գործել է որպես թանգարան։ Սակայն 2009 թվականին բանտը փակվել է վերականգնման համար։ Վերանորոգումից հետո թանգարանը չի վերադարձել շենք, և 2014 թվականին որոշվել է այն օգտագործել որպես գրասենյակային տարածք։


=== Նախկին թանգարան ===
Նախկինում բացվել է մենախուց, ընդհանուր խուց, բանտային եկեղեցի և պատժախուց։ Էքսկուրսիայի բովանդակությունը պատմում էր Ցարական Ռուսաստանում ազատազրկման պայմանների և Նիժնի Նովգորոդի հայտնի բանտարկյալների` Վլադիմիր Կորոլենկոյի, Մաքսիմ Գորկու, Յակով Սվերդլովի, Պյոտր Զալոմովի, Նիկոլայ Սեմաշկոյի, Ալեքսանդր Պիսկունովի, Պլատոն Կերժենցևի ճակատագրերի մասին։


== Տես նաև ==
Ազատության հրապարակ


== Գրականություն ==
Нижний Новгород: 785 вопросов и ответов. - Н.Новгород: Кварц, 2007.


== Ծանոթագրություններ ==


== Արտաքին հղումներ ==
Нижегородский острог
Աստերոիդների ցանկ (252801-252900)

Աստերոիդների ցանկ (252701-252800)  • Աստերոիդների ցանկ  • Աստերոիդների ցանկ (252901-253000)
 Աստերոիդների ցանկ (252701-252800)  • Աստերոիդների ցանկ  • Աստերոիդների ցանկ (252901-253000)
Վիռկլա

Վիռկլա (էստ․՝ Võrkla), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գուտա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԳուտաԳուտա (ռուս.՝ Гута), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրդեհապատ

Հրդեհապատ, հրդեհի տարածումը կանխելու նպատակով միևնույն շենքի կից բաժինները կամ երկու կից շենքերն իրարից բաժանող պատ։ Կառուցում են չայրվող նյութերից (քար, բետոն, երկաթբետոն և այլն)։ Հրդեհապատ պետք է ունենա իր հիմքը կամ հենվի չայրվող այլ կոնստրուկցիայի վրա։
Ամադա (գետակ)

Ամադա, Ամադչայ, Ամատ, Ամատա, Դեդե Մուրադ, Կալոյի ջուր, գետակ Թուրքիայում, Արածանիի ավազանում, նրա աջակողմյան վտակ Շառիանի օժանդակը։


== Ծանոթագրություններ ==
Խվաթայ-նամակ

«Խվաթայ-նամակ», «Խոդայ-Նամե» (գիրք թագավորաց), իրանական ժողովուրդների առասպելների, էպիկական ասքերի ու պատմական ժամանակագրությունների արձակ և չափածո ժողովածուներ։ Կազմվել են Սասանյանների օրոք (III—IV դդ.), միջին պարսկերենով։ VIII—IX դդ. սկսել են թարգմանվել արաբերեն՝ «Սիար ալ մուլուք» (թագավորների կենսագրություն) խորագրով։ «Խվաթայ-նամակ»-ի ոչ մի ժողովածու (բնագիր կամ թարգմանություն) ամբողջությամբ չի պահպանվել։ Դրանց մասին տեղեկություններ են հաղորդել արաբ պատմիչները և աշխարհագետները։ Հայտնի 9 ժողովածուներից 4-ը նվիրված է միայն Սասանյանների պատմությանը, մյուսները պարունակում են նաև առասպելներ ու էպիկական զրույցներ։ «Խվաթայ-նամակ»-ի, միջին պարսկական այլ երկերի և դրանց արաբերեն թարգմանությունների հիման վրա X դարի ֆարսի լեզվով կազմվել են «Շահնամեներ», որոնցից ամենանշանավորը Ֆիրդուսու «Շահնամե»-ն է։


== Գրականություն ==
Османов M.H., Cводы иранского героического эпоса («Xyдай Намэ» и «Шахнамэ») Kaк источник «Шахнамэ» Фирдоуси
«Учетные записки института востоковедения», M., 1958, т. 19.
Հակոբ Ինջիղուլյան

Հակոբ Գևորգի Ինջիղուլյան (հունվարի 28, 1991(1991-01-28), Ոսկեվազ, Աշտարակի շրջան, Հայկական ԽՍՀ, ԽՍՀՄ), Արցախի Հանրապետության ՊԲ շարքային զինծառայող։ 2013-2014 թվականներին գտնվել է Ադրբեջանում գերության մեջ։


== Կենսագրություն ==
Ծնվել է 1991 թվականի հունվարի 28-ին Արագածոտնի մարզի Ոսկեվազ գյուղում։ Սովորել է գյուղի միջնակարգ դպրոցում և դրա հետ զուգահեռ 7 տարի սովորել է երաժշտական դպրոցում։
Մինչև բանակ գնալը ուսանում էր Գևորգյան հոգևոր ճեմարանում։ Աշխատում էր Օշականի Սուրբ Մեսրոպ Մաշտոց եկեղեցում, որպես դպիր։
Մինչև զորակոչվելը ուներ առողջական խնդիրներ՝ աչքերի հետ կապված և քթի միջնապատի երկրորդ կարգի ջարդվածք։
Ծառայել է Ասկերանի 4-րդ պաշտպանական շրջանում։
2013 օգոստոսի 7-ի լույս 8-ի գիշերը, ժամը 3։00-ի սահմաններում, ծառայությունն իրականացնելու ժամանակ տեղանքում չկողմնորոշվելու հետևանքով Հակոբ Ինջիղուլյանը, հատելով արցախա-ադրբեջանական սահմանը, հայտնվել է հակառակորդի պահպանության տակ գտնվող տարածքում։ Մեկ օր անց նրան Բաքու են տարել։
2014 թվականի հոկտեմբերի սկզբին վերադարձել է հայրենիք։


== Արտաքին հղումներ ==
«Հակոբ ինջիղուլյանի բացառիկ հարցազրույցը, որում հնչում են անգիր արված խոսքեր» Archived 2016-03-04 at the Wayback Machine.


== Ծանոթագրություններ ==
Մզրե-Շիլգ

Մզրե-Շիլգ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ջեքսոն Հեյնս

Ջեքսոն Հեյնս (1840, Նյու Յորք, Նյու Յորք, ԱՄՆ - 1876, Կոկկոլա, Western and Central Finland Regional State Administrative Agency, Ֆինլանդիա), ամերիկացի բալետ պարող և գեղասահորդ, ով համարվում է ժամանակակից գեղասահքի հայրը։ 
Հեյնսը ծնվել է Նյու Յորք Սիթիում (անգլ.՝ New York City), նա 1864 թվականին դարձել է ազգային չեմպիոն։ Այնուամենայնիվ, այսպիսի շատ «առաջնություններ» են անց կացվել այդ տարիների ընթացքում և դրանցից ոչ մեկը չի պատժվել գեղասահքի միավորված կազմակերպության կողմից (Միացյալ Նահանգների գեղասահքի ասոցիացիան չէր հիմնադրվել մինչև 1921 թվական)։
Այդ ժամանակ գեղասահքը կատարվել է «անգլիական ոճով», որը խիստ էր և պաշտոնական։ Իրականում այն ոչնչով նման չէր նրան, ինչ արվել է մինչ այդ։ Հեյնսի ոճը ամբողջովին հակասում էր անգլիական ոճին,  նա օգտագործել է իր բալետի հիմքը նրբագեղ ծրագրեր ստեղծելու համար և ներկայացրել ուղեկցող երաժշտությամբ (նոր գաղափար այդ ժամանակ)։ Նա նաև ամրացրել է իր չմուշկները հենց իր կոշիկներին, որը նրան հնարավորություն է տվել անել ավելի աթլետիկ թռիչքներ և ցատկեր։ Այն ժամանակվա ընդունված ձևը շեղբերը կոշիկին ամրացնելն էր, չնայած չմուշկները, որոնք հիմնված էին կայացած գեղասահորդ և հեղինակ  «կապիտան» Ռոբերտ Ջոնսի (հրետանավոր) դիզայնի վրա, պատրաստվել էին Լոնդոնում դեռևս 1772 թվականին։
Հեյնսի ոճը Միացյալ Նահանգներում լավ չէր ընդունվել. Ուստի նա գնացել Եվրոպա ցույց տալու և սովորեցնելու իր ոճը, որը հայտնի է դարձել որպես «Միջազգային ոճ»։ Նա որոշ ժամանակ ապրել է Վիեննայում, որտեղ իր գեղասահքի ոճը շատ հայտնի է դարձել։
Հեյնսը մահացել է տուբերկուլյոզից և թոքաբորբից Գամլակարլեբիում (անգլ.՝ Gamlakarleby) (ներկայումս՝ ֆիններենում Կոկկոլա, շվեդերենում Կարլեբի), Ֆինլանդիայում 1875 թվականին։ Նրա ոճը Միացյալ Նահանգներում հայտնի է դարձել իր մահվանից շատ տարիներ անց։ «Միջազգային ոճով» ամերիկյան գեղասահքի առաջին առաջնությունները տեղի են ունեցել 1914 թվականի մարտի 20-ին Նյու Հեվնում (անգլ.՝ New Haven, Connecticut):
Հեյնսը պաշտոնի է նշանակվել Համաշխարհային գեղասահքի փառքի և Միացյալ Նահանգների գեղասահքի փառքի սրահում 1976 թվականին։
Հեյնսը նստած պտույտ (անգլ.՝ sit spin) կատարելու հնարքի հեղինակն է, որը պտույտի 3 հիմնական տեսակներից մեկն է։ (Մյուս երկու տեսակներն են կանգնած դիրքով պտույտը (անգլ.՝ upright spin), որն այնքան հին է, որքան որ հենց ինքը գեղասահքը, և կորացած դիրքով (անգլ.՝ camel spin) պտույտը, որը հորինվել է 20-րդ դարում Սեսիլյա Քոլեջի (անգլ.՝ Cecilia Colledge) կողմից)։


== Ծանոթագրություններ ==


== Արտաքին հղումներ ==

Haines at outsports.com at the Wayback Machine (archived August 22, 2006)
www.stockholmskallan.se has formerly unknown media about Jackson Haines
Արարատ ռազմավարագիտական կենտրոն

Արարատ ռազմավարագիտական կենտրոն, Հայաստանում գործող գիտահետազոտական կազմակերպություն։ Կենտրոնի ղեկավարն է պատմաբան և քաղաքագետ Արմեն Այվազյանը։


== Նպատակներ և խնդիրներ ==
Ինչպես նշված է կենտրոնի պաշտոնական կայքում, կազմակերպության նպատակներն ու խնդիրները հետևյալն են.

Վերլուծել միջազգային քաղաքականության` Հայաստանի շահերի վրա ազդող երևույթները և ըստ այդմ էլ որոշել մեր ազգային անվտանգության կարիքներն ու պահանջները։
Օգտակար լինել և´ որոշում ընդունողների, և´ հասարակության համար` բացահայտելով ու քննելով Հայաստանի անվտանգության յուրահատուկ իրադրությունը` իր մանրամասնություններով և առաջնահերթ լուծում պահանջող խնդիրներով հանդերձ։
Չեզոքացնել միջազգային ասպարեզում ադրբեջանա-թուրքական լայնամասշտաբ քարոզչությունը, հետևողականորեն և անընդհատ քարոզել Հայաստանի և Արցախի Հանրապետությունների տեսակետները, ընդ որում` արտասահմտնյան ունկնդրին առավել ընդունելի մատուցման եղանակներով։
Հայ սպաների և կուրսանտների տեսական պատրաստության մակարդակի բարձրացմանը նպատակաուղղված տեղեկատվական, հրատարակչական ու թարգմանական գործունեությունը, այդ թվում` ծանոթացումը դասական և նորագույն ռազմական տեսություններին ու զարգացումներին։
Ռազմահայրենասիրական գաղափարների և ավանդույթների քարոզումը Հայաստանում և սփյուռքում` հատկապես աճող սերնդի շրջանում։
Հայաստանի` պոտենցիալ ագրեսորին զսպելու և հետ պահելու ինքնուրույն կարողությունների վերլուծումը։
Այլ պետությունների բանակների կառուցվածքի, կանոնադրության և զինծառայության պայմանների համեմատական ուսումնասիրություններ. այդ բանակների փորձի և մոդելի զանազան տարրերը Հայաստանում կիրառելու նպատակահարմարության մանրամասն պատճառաբանված հետազոտությունները։
Հայկական բանակի հետագա բարելավմանն ուղղված պատճառաբանված առաջարկությունները։
Տարածաշրջանի պետությունների և Մեծ Մերձավոր Արևելքում շահեր ունեցող այլ տերությունների զինված ուժերի և նրանց ռազմական հայեցակարգերի վերլուծումները։
Ղարաբաղյան հակամարտության հնարավոր լուծումների վերլուծությունը։
Արցախի հայկականությունը փաստող պատմաիրավական համապարփակ թղթապանակի կազմումը։
Արցախի ազատագրության վերլուծումը ըստ միջազգային իրավունքի ինքնորոշման ու ինքնապաշտպանության մասին հիմնարար դրույթների։
Արցախի և Նախիջևանի պատմական ժողովրդագրության ուսումնասիրությունը։
Հնագույն ժամանակներից մինչև մեր օրերը Հայոց զինված ուժերի և ռազմարվեստի պատմության հետազոտումը։
Հայաստան-Սփյուռք համագործակցության հզորացմանը նպաստող լուծումների որոնումը և համազգային միացյալ հայեցակարգի մշակումները։
Ռազմավարությանն ու անվտանգությանը վերաբերող դասական և ժամանակակից գրականության հայերեն թարգմանությունները և դրանց հրատարակումը։
Ռազմավարագիտության և անվտանգության տերմինների հայերեն բացատրական և եռալեզու (հայերեն-անգլերեն-ռուսերեն) բառարանների ստեղծումը։


== Ծանոթագրություններ ==
Կաբրերա դե Մար

Կաբրերա դե Մար (իսպ.՝ Cabrera de Mar), մունիցիպալիտետ և բնակավայր Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Մարեսմե շրջանում։ Բնակչությունը կազմում է 4504 մարդ 2010 թվականի մարդահամարի տվյալների համաձայն, իսկ տարածքը կազմում է 9,02 կմ²։ Հեռավորությունը կենտրոնից կազմում է 28 կմ։


== Արտաքին հղումներ ==
Պաշտոնական կայք Archived 2020-04-30 at the Wayback Machine.
Página web del Ayuntamiento de Cabrera de Mar
Información de la Generalitat de Catalunya Archived 2007-09-29 at the Wayback Machine.
Información Web de la Diputación de Barcelona
Patrimonio arquitectónico de Cabrera de Mar
Mapa de Cabrera de Mar en Google Maps
Մարմաշ

Մարմաշ (ռուս.՝ Мармаш ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ավնյուգա գետի ձախ ափին՝ 22 կմ հեռավորության վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000026640
Հիդրոլոգիական ուսումնասիրությունների կոդը - 103002664
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տարավո Օրնանո

Տարավո Օրնանո (ֆր.՝ Taravo-Ornano), Հարավային Կորսիկա դեպարտամենտի 11 կանտոններից մեկը Ֆրանսիայում, Կորսիկա մարզի Հարավային Կորսիկայի գավառում։ Կանտոնի 6 կոմունաներ գտնվում են Սարտեն շրջանում, իսկ 28-ը՝ Այաչչոյում։ Կանտոնը ստեղծվել է 2015 թվականին։
Համայնքի INSEE կոդ՝ 2A11։


== Պատմություն ==
2013 թվականի մայիսի 17-ի օրենքով 2014 թվականի փետրվարի 14-ից Հարավային Կորսիկա դեպարտամենտում կանտոնների թիվը 22-ից պակասեց մինչև 11։ Դեպարտամենտի նոր տարածքային բաժանումը ուժի մեջ մտավ 2015 թվականին։ Այսպիսով Տարավո Օրնանո կանտոնը ձևավորվեց 2015 թվականի մարտի 22-ին։ Այն ձևավորվեց նախկին կանտոններ Սանտա Մարիա Սիշե (17 կոմունա), Զիկավո (9 կոմունա), Պետրետո Բիկիզանո (6 կոմունա) և մասամբ Բաստելիկա (2 կոմունա) միավորումից։ 


== Կանտոնի կոմունաներ ==
Կանտոնի կազմի մեջ են մտնում 34 կոմունաներ, որոնցից գլխավոր կոմունան Գրոսետո Պրունյան է։ 


== Ծանոթագրություններ ==


== Տես նաև ==
Ֆրանսիայի շրջանների ցանկ
Ձիրովանի

Ձիրովանի (վրաց.՝ ძიროვანი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Տղիբուլից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 275 մարդ։


== Ծանոթագրություններ ==
Էջմիածնի շրջան

Վաղարշապատի շրջան, վարչական շրջան Հայաստանի Հանրապետության Արմավիրի մարզում։ Կազմվել է 1930 թվականի սեպտեմբերի 9-ին։ Տարածքը՝ 377 կմ²։ Հարավ-արևմուտքից սահմանակից է Թուրքիային։ Վարչական կենտրոնը՝ Վաղարշապատ։


== Բնական պայմաններ ==
Այն գտնվում է Արարատյան դաշտի կենտրոնական մասում, ընդգրկում է Քասաղ, Հրազդան (աջափնյա) գետերի ստորին հոսանքների և Մեծամոր գետի ավազանները։ Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3 °C-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Արևմտյան մասում գտնվում է Այղր լիճը։


== Բնակավայրեր ==
Շրջանը ունի 1 քաղաք (Վաղարշապատ) և 43 գյուղ։ Բնակավայրերն են՝


== Տես նաև ==
Հայկական ԽՍՀ վարչական բաժանում


== Ծանոթագրություններ ==
Թամազ Ճիլաձե

Թամազ Ճիլաձե (վրացերեն՝ თამაზ ჭილაძე, մարտի 5, 1931(1931-03-05), Սիղնաղ, Վրացական ԽՍՀ, ԽՍՀՄ - սեպտեմբերի 28, 2018(2018-09-28), Թբիլիսի, Վրաստան), վրացի արձակագիր, դրամատուրգ։


== Կենսագրություն ==
Ծնվել է 1931 թվականին։ 1954 թվականին ավարտել է Թբիլիսիի պետական համալսարանի բանասիրական ֆակուլտետը։ Նրա առաջին արձակ երկը՝ «Զբոսանք ձիակառքով», տպագրվել է 1961 թվականին։ Նրա գրչին են պատկանում «Կռունկը», «Սպիտակ ծուխ», «Պոսեյդոնի պալատը» և այլ պատմվածքներ, ինչպես նաև «Ակվարիում», «Անսպասելի հյուրը», «Մոռացված պատմություն» պիեսները։


== Աղբյուրներ ==
Դալի-Իլիա

Դալի-Իլիա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կուլակովո (գյուղ, Ռամենսկի շրջան)

Անվան այլ կիրառումների համար տե՛ս՝ ԿուլակովոԿուլակովո (ռուս.՝ Кулаково), գյուղ Ռուսաստանի Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամպուս Բելուս

Կամպուս Բելուս (պորտ.՝ Campos Belos), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Սերիսի գավառի կազմի մեջ։ Բնակչությունը կազմում է 18 849 մարդ՝ 2006 թվականի տվյալներով։ Գրավում է 724,060 կմ2 տարածք։ Բնակչության խտությունը՝ 25,9 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 52 383 000 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 2 874 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,708 (տվյալները՝ ՄԱԿ-ի զարգացման ծրագրի)
Զամոշչե (գյուղ, Վոլկովսկոե գյուղական բնակավայր)

Անվան այլ կիրառումների համար տե՛ս՝ ԶամոշչեԶամոշչե (ռուս.՝ Замощье), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեզերվուար

Ռեզերվուար (ֆրանս․ reservoir, լատ․ reservare-խնայել, պահպանել), հեղուկներ կամ գազեր պահելու տարողություն։ Ռեզերվուարները լինում են վերգետնյա, գետներեսի, ստորգետնյա, ըստ նյութի՝ մետաղե, երկաթբետոնե, փայտե (ժամանակավոր շահագործման համար), ըստ ձևի՝ գլանաձև, պրիզմայաձև և գնդաձև։ Առավել տարածված են ուղղաձիգ գլանաձև ռեզերվուարները։ Նայած պահվող նյութի նշանակմանն ու տեսակին, ռեզերվուարները ենթարկում են ջերման և ջրամեկուսացման, իսկ ներքին պատերը երեսապատում են (օրինակ, թթվահեստ նյութերով)։ Ռեզերվուարը սարքավորում են տաքացուցիչներով, ապահովիչ և այլ կափույրներով, ամրաններով, ընդունման-բաժանման և մաքրման հարմարանքներով, մակարդակաչափերով են։ Տես Գազգոլդեր, Գազամբար, Նավթամբար։